Diari Oficial de la Generalitat Valenciana


Sumari del DOGV 4702, del 01-03-2004 (2004/1579)

Notificació de la proposta i sanció dictada en l'expedient sancionador nº 288/03 SAN, a Clínica Fleynu, SL.
-----------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1579


Organisme emissor
:   Conselleria de Territori i Habitatge

Tipus de document
:   Anunci

Notificació de la proposta i sanció dictada en l'expedient sancionador nº 288/03 SAN, a Clínica Fleynu, SL. [2004/X1579]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/92, de Règim jurídic de les administracions públiques i del procediment administratiu comú; mitjançant el present edicte 288/03 SAN, es procedeix a notificar a la mercantil Clínica Fleynu, SL, amb últim domicili conegut al carrer Colom núm. 7, porta 16, de la localitat de València, la proposta i la sanció de data 9 de febrer de 2004, dictat en l'expedient sancionador, que s'està tramitant a l'Àrea d'Inspecció del Territori:
  
Vist l'expedient sancionador instruït a la mercantil Clínica Fleynu, SL, com a conseqüència de la visita d'inspecció efectuada pel Servei de Protecció de la Natura (patrulla de València), per suposada infracció tipificada en la vigent Llei 10/2000 de la Generalitat Valenciana, de 12 de desembre, de Residus de la Comunitat Valenciana.
  
Després de dictar-se l'acord d'iniciació pel conseller de Territori i Habitatge de data 29.07.2003, nomenades les corresponents instructora i secretària, de conformitat amb el que disposa l'article 135 de la Llei 30/92, de Règim jurídic de les administracions públiques i procediment administratiu comú, en relació amb el que preveu l'art. 13.1 del RD 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat el dit acord de conformitat amb el que disposa l'art. 59.5 de la Llei 30/1992, de 26 de novembre, mitjançant edicte de data 25.09.2003, exposat al tauler d'anuncis de l'Ajuntament de València durant el termini reglamentari, i la publicació en el Diari Oficial de la Generalitat Valenciana de data 16.10.2003, i en el qual s'imputaven els fets següents:
  
Que d'acord amb l'informe-denúncia núm. 206/03 formulat per la Comandància de la Guàrdia Civil de València, en base a visita d'inspecció efectuada pel Servei de Protecció de la Natura (patrulla de València), s'ha pogut comprovar la realització dels següents fets:
  
1. Que en data 23 de maig de 2003 es va procedir a visitar la Clínica Fleynu, SL, situada al carrer Colón núm. 7, porta 16, de València, la qual no es troba inscrita al Registre d'establiments, centres i serveis sanitaris i veterinaris de la Comunitat Valenciana, segons el que estableix l'article 2n. de l'Ordre de 12 de març de 1998, de la Conselleria de Medi Ambient.
  
2. Com també, no posseeix:
  
a) El llibre oficial de control de l'origen dels residus, la seua quantitat, destinació, mètodes i llocs de tractament, com també les dates de generació i cessió.
  
b) Els documents de control i seguiment de les entregues dels residus sanitaris del Grup III, a gestor autoritzat.
  
c) L'informe anual presentat davant de la Conselleria de Medi Ambient, de la quantitat de residus sanitaris gestionats, la naturalesa d'aquests i la destinació final.
  
Infringint amb tot això, l'article 18 apartats 1r i 3r del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.
  
Vist que, amb independència de la sanció que hi escaiga, l'infractor està obligat a la reposició o la restauració de les coses en ser i estat anteriors a la infracció comesa.
  
Vist que l'interessat no ha presentat al·legacions.
  
Vist que els referits fets són constitutius de dues infraccions tipificades del següent mode: pels fets narrats en l'apartat primer, una infracció lleu de l'article 73.5 a) de la Llei 10/2000, de 12 de desembre, de residus de la Comunitat Valenciana, en relació amb l'art. 2 de l'Ordre de 12 de març de 1998, de la Conselleria de Medi Ambient. Pels fets narrats en l'apartat segon, una infracció GREU inclosa en l'article 73.4 c) de la Llei 10/2000, de 12 de desembre, de residus de la Comunitat Valenciana, en relació amb l'article 18 apartat 1r i 3r del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.
  
L'instructor formula la proposta de resolució següent:
  
Que s'impose a la mercantil Clínica Fleynu, SL, una multa de 3.000 euros (tres mil euros), pels fets narrats en l'apartat primer i qualificats com una infracció lleu, i una multa de 12.000 euros (dotze mil euros) pels fets narrats en l'apartat segon i qualificats com una infracció greu.
  
Per tant la suma de les dues sancions ascendeix a un total de 15.000 euros (quinze mil euros).
  
Vista la proposta de resolució adés esmentada.
  
Vist l'article 75 de la citada llei, que estableix les sancions corresponents a cada tipus d'infracció; tingudes en compte les circumstàncies incloses en el paràgraf 1 del citat precepte legal, i l'article 80 que determina la competència sancionadora, en relació amb l'Ordre de 26 de novembre de 2003 de la Conselleria de Territori i Habitatge, sobre delegació de competències sancionadores, en la Secretaria Autonòmica de Territori i Medi Ambient publicada en el DOGV núm 4656, de 23 de desembre de 2003.
  
L'òrgan competent per a sancionar resol:
  
Imposar a la mercantil Clínica Fleynu, SL, una multa de 3.000 euros (tres mil euros), pels fets narrats en l'apartat primer i qualificats com una infracció lleu de l'article 73.5 a) de la Llei 10/2000, de 12 de desembre, de Residus de la Comunitat Valenciana, en relació amb l'art. 2 de l'Ordre de 12 de març de 1998, de la Conselleria de Medi Ambient, i una multa de 12.000 euros (dotze mil euros) pels fets narrats en l'apartat segon i qualificats com una infracció greu recollida en l'article 73.4 c) de la Llei 10/2000, de 12 de desembre, de residus de la Comunitat Valenciana, en relació amb l'article 18 apartat 1r i 3r del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant el mateix òrgan que la dicte, en el termini d'un mes comptador des de l'endemà d'aquell en què tinga lloc la notificació, de conformitat amb el que estableix l'art. 116 1) en relació amb els articles 109 c) i 117 de la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, o bé interposar directament el recurs contenciós administratiu, a elecció del demandant, davant la sala contenciosa administrativa del Tribunal Superior de Justícia de la Comunitat Valenciana, seu de l'òrgan que ha dictat l'acte administratiu que s'ha d'impugnar, o davant del Tribunal en la circumscripció del qual tinga el demandant el seu domicili, en el termini de dos mesos comptadors des de l'endemà de la seua notificació, de conformitat amb el que estableixen els articles 10, 14 i 46 de la Llei 29/1998, de 13 de Juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
La present resolució és immediatament executiva, per la qual cosa haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir a l'Àrea de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir de l'endemà de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Se li adverteix que si no l'abona en el dit període voluntari, es procedirà sense més tràmit a l'exacció per via executiva.
  
Significant-li que a l'efecte previst en l'article 19.1 del Reial Decret 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora, a continuació es relacionen els documents que s'inclouen en l'expedient:
  
- Informe-denúncia núm. 206/03 realitzat pel Seprona patrulla de València, de data 23 de maig.
  
- Acord d'iniciació de data 29 de juliol de 2003.
  
- Edicte de data 25 de setembre de 2003.
  
- Certificat de l'anunci en el tauler d'edictes de l'Ajuntament de València, de data 17 de novembre de 2003.
  
- DOGV núm. 4609, de 16 d'octubre de 2003, en el qual es publica la notificació per edicte de l'expedient sancionador 288/03 SAN.
  
I perquè servisca de notificació a l'interessat mencionat anteriorment, s'expedeix el present edicte.